قطر ملکی هواچیلیک اداره سی بیرگن یازمه بیاناتیده, پاکستان نینگ هوا ساحه سی نی یاپیب قویگن لیگی سببلی قطردن پاکستان گه تجارتی اوچاق لرنینگ اوچیشی نینگ توخته تیب قویلگن لیگی نی معلوم قیلدی.
هندوستان بیلن پاکستان اورته سیده بحران پیدا بولیشی آرتیدن پاکستان هوا ساحه سی نی یاپیب قویگن لیگی نی بیلدیرگن ایدی.
14- فبروری کونی هندوستان ده اویوشتیریلگن هجوم عاقبتیده 44 نفر هندوستان حربی سی جان بیرگن ایدی.
ینگی دهلی رهبریتی, اوشبو هجوم بوییچه پاکستان نینگ مسئول ایکن لیگی نی بیلدیردی.  پاکستان ایسه اوشبو عیبلاو لرنی رد قیلدی.
هندوستان, 26- فبروری کونی پاکستان نینگ کنترولی آستیده گی کشمیرده ترور تشکیلاتی هدف لری گه قره ته هوایی عملیات اویوشتیرگن لیگی نی بیلدیرگن ایدی.
توناوکون پاکستان هم, هوا ساحه سی نی نقض قیلگن لیگی سببلی هندوستان نینگ ایککی اوروش طیاره سی نی اوریب توشیرگن لیگی نی بیلدیردی.
هندوستان هم, پاکستان نینگ بیر اوروش طیاره سی نی اوریب توشیرگن لیگی نی بیلدیررایکن, پاکستان ایسه اوشبو خبر نی تائید قیلمه دی.
پاکستان اوشبو ینگی لیک لر آرتیدن هوا ساحه سی نی یاپیب قویرایکن, هندوستان هم ایریم قونلغه لری دن اوچیش لر نی توخته تیب قویدی.
حادثه پایتخت تاشکینت ده یوزبیرگن
